b'\n_START_ARTICLE_\nLeonardas Pociejus\n_START_SECTION_\nBiografija\n_START_PARAGRAPH_\nLietuvos bajor\xc5\xb3 Pociej\xc5\xb3 gimin\xc4\x97s atstovas, herbo \xe2\x80\x9eWaga\xe2\x80\x9c savininkas. Trak\xc5\xb3 vaivados Aleksandro Pociejaus (1698\xe2\x80\x931770) ir Terez\xc4\x97s Voino-Jaseneckyt\xc4\x97s (m. po 1743)jaunesnysis s\xc5\xabnus. Vyresnysis brolis - Lietuvos didysis sargybinis Liudvikas Pociejus (apie 1726\xe2\x80\x931771)._NEWLINE_1750 metais Leonardas Pociejus buvo i\xc5\xa1rinktas nuo Vitebsko vaivadijos pasiuntiniu \xc4\xaf seim\xc4\x85. 1752 metais pakartotinai tapo pasiuntiniu \xc4\xaf seim\xc4\x85 nuo Vitebsko vaivadijos. 1762 metais tre\xc4\x8di\xc4\x85 kart\xc4\x85 buvo i\xc5\xa1rinktas pasiuntiniu. 1764 metais tapo Lietuvos did\xc5\xbeiosios kunigaik\xc5\xa1tyst\xc4\x97s generalin\xc4\x97s konfederacijos nariu. Tais pa\xc4\x8diais 1764 metais buvo i\xc5\xa1rinktas pasiuntiniu nuo Vitebsko vaivadijos \xc4\xaf konvokacin\xc4\xaf seim\xc4\x85. 1764 metais palaik\xc4\x97 Stanislovo Augusto Poniatovskio i\xc5\xa1rinkim\xc4\x85 \xc4\xaf Lenkijos karaliaus sost\xc4\x85. 1766 metais buvo i\xc5\xa1rinktas pasiuntiniu nuo Vitebsko vaivadijos \xc4\xaf \xc4\x8caplico seim\xc4\x85. _NEWLINE_1752 metais Leonardas Pociejus gavo Lietuvos did\xc5\xbeiojo stovyklininko pareigyb\xc4\x99, 1771 metais po savo bevaikio vyresnio brolio Liudviko Pociejaus mirties tapo Lietuvos did\xc5\xbeiuoju sargybiniu. _NEWLINE_1773 metais po pirmo ATR padalijimo Leonardas Pociejus, kad i\xc5\xa1saugot\xc5\xb3 savo valdas Polocko vaivadijoje prisiek\xc4\x97 i\xc5\xa1tikimybei Jekaterinai II._NEWLINE_Baltojo erelio ordino kavalierius (1759).'